Komisijos sprendimas
2001 m. birželio 7 d.
nustatantis kontrolės postų, patvirtintų atlikti gyvūnų ir gyvūninės kilmės produktų iš trečiųjų šalių veterinarinius patikrinimus, sąrašą ir atnaujinantis išsamias patikrinimų, kuriuos atliks Komisijos ekspertai, taisykles
(pranešta dokumentu C(2001) 3941)
(Tekstas tik anglų kalba yra autentiškas)
(tekstas svarbus EEE)
(2001/881/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą [1], ypač į jos 6 straipsnio 2 dalį ir 33 straipsnį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią Direktyvas 89/662/EEB, 90/425/EEB ir 90/675/EEB [2], su paskutiniais pakeitimais, padarytais Direktyva 96/43/EB [3], ypač į jos 6 straipsnio 4 dalį,
kadangi:
(1) Komisijos sprendimas 97/778/EB [4] su paskutiniais pakeitimais, padarytais sprendimu 2001/668/EB [5], nustato pasienio kontrolės punktų, patvirtintų atlikti gyvų gyvūnų ir gyvūninės kilmės produktų iš trečiųjų šalių veterinarinius patikrinimus, sąrašą.
(2) Kelioms valstybėms narėms paprašius bei Komisijos maisto ir veterinarijos tarnybai atlikus patikrinimus ir pateikus rekomendacijas buvo padaryti įvairūs pakeitimai dėl tam tikros smulkesnės informacijos, susijusios su kai kurių pasienio kontrolės postų įrašymu į sąrašą, įskaitant smulkesnės informacijos apie kontrolės centrus, esančius pasienio kontrolės postuose, įtraukimą.
(3) Taip pat buvo padaryti kai kurie pakeitimai, susiję su produktų tipo, kuriuos gali tikrinti bet kuris pasienio kontrolės postas, kategorijos nustatymu ir dėl tų kategorijų santrumpų.
(4) Norint tikrinti pasienio kontrolės postus, reiktų įgyvendinti jau nustatytus reikalavimus dėl veterinarinių patikrinimų vietoje, kuriuos vykdo Komisijos ekspertai valstybėse narėse, ir kurie yra nustatomi Komisijos sprendime 98/139/EB [6].
(5) Pasienio kontrolės posto įrašymo į sąrašą ir jo išbraukimo iš sąrašo taisyklės dabar pateikiamos Komisijos sprendime 2001/812/EB [7], kuris panaikina ir pakeičia sprendimą 92/525/EEB [8].
(6) Kadangi tikslinga panaikinti Sprendimą 97/778/EB ir jį pakeisti šiuo sprendimu.
(7) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Iš trečiųjų šalių į Bendriją įvežamų gyvų gyvūnų ir gyvūninės kilmės produktų veterinarinius patikrinimus vykdo kompetentingos institucijos patvirtintuose pasienio kontrolės postuose, kurių sąrašas pateikiamas tik šio sprendimo priede.
2 straipsnis
1. Kiekvienais metais, kiekvieną priede nurodytą patvirtintą pasienio kontrolės postą tikrina Komisijos veterinarijos ekspertai bandradarbiaudami su kompetentingomis nacionalinėmis institucijomis. Šis patikrinimas yra visų pirma infrastruktūros, įrangos ir pasienio kontrolės posto darbo patikrinimas.
2. Nukrypdama nuo straipsnio 1 dalies, pasitarusi su atitinkama valstybe nare bei po po, kai pasikeičiama nuomonėmis su Veterinarijos nuolatiniu komitetu, Komisija gali sumažinti vizitų į tam tikrus patvirtintus pasienio kontrolės postus skaičių.
Tačiau tokie pasienio kontrolės postai tikrinami bent jau kas treji metai.
3. Kasmet Komisija valstybėms narėms siunčia visų pasienio kontrolės postų, kurie buvo patikrinti per ankstesnius 12 mėnesių, patikrinimo ataskaitos kopiją kartu su ataskaita apie patvirtintų pasienio kontrolės postų bendrosios situacijos raidą.
3 straipsnis
Komisija vykdo 2 straipsnyje nurodytus patikrinimus vadovaudamasi Komisijos sprendimu 98/139/EB [9], nustatantis tam tikras išsamias taisykles dėl veterinarinių tikrinimų, kuriuos vietoje atlieka Komisijos ekspertai valstybėse narėse.
4 straipsnis
Sprendimas 97/778 panaikinamas ir vadovaujantis direktyvos 97/78/EB 33 straipsniu, šio sprendimo nuostatos taikomos dvidešimtą dieną po jo paskelbimo Europos Bendrijų oficialiajame leidinyje.
5 straipsnis
Šis sprendimas skirtas valstybėms narėms.
Priimta Briuselyje, 2001 m. gruodžio 7 d.